Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 421/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Bergerac«

PDO-FR-A0190-AM03

Meddelelsesdato: 8. september 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Officiel geografisk kode

Kommunerne i det geografiske område og området i umiddelbar nærhed er blevet ajourført med den officielle geografiske kode.

Det geografiske områdes perimeter forbliver helt den samme.

Punkt 6 og 9 i enhedsdokumentet ændres.

2. Rosévine

Druesorterne sémillon B, sauvignon B, sauvignon gris G et muscadelle B tilføjes til listen over de tilladte sekundære druesorter til fremstilling af rosévine.

De sekundære druesorter begrænses til 20 % pr. bedrift.

Ved sammenstikningen udgør de sekundære druesorter højst 20 %, heraf højst 10 % af druesorterne sauvignon B og sauvignon gris G og 10 % af muscadelle B.

Indførelsen af hvide druesorter i rosévinene gør det muligt at sikre den friske smag og de organoleptiske egenskaber. Dette vanskeliggøres på grund af visse klimaforhold (navnlig høje temperaturer efter modningen er påbegyndt).

Dette har ingen indvirkning på produktets kvalitet.

Enhedsdokumentet berøres ikke af denne ændring.

3. Gennemsnitlig maksimal plantetæthed pr. parcel

Den gennemsnitlige maksimale plantetæthed pr. parcel er blevet harmoniseret for at fastsætte den samme værdi for de hvide og de blå druesorter for at sikre en mere effektiv kontrol.

Enhedsdokumentet berøres ikke af denne ændring.

4. Kul til ønologisk brug

Anvendelsen af kul var tidligere forbudt, men en begrænset og reguleret anvendelse er nu mulig. »Til fremstilling af rosévin er det tilladt at anvende kul til ønologisk brug i most, dog højst 20 % af den mængde rosévin, der fremstilles af den pågældende vinproducent for den pågældende høst «. Formålet er, at anvendelsen har fokus på partier, der er af lavere organoleptisk eller analytisk kvalitet (navnlig aromatiske ændringer i forbindelse med iltning), uden at det ændrer produktets typiske egenskaber.

Denne ændring medfører en ændring af punkt 4 og 5.1 i enhedsdokumentet.

5. Tilknytning til oprindelsesstedet

Som følge af muligheden af at anvende kul til ønologisk brug er tilknytningen til oprindelsesstedet blevet gennemgået.

Enhedsdokumentet berøres ikke af denne ændring.

6. Henvisning til kontrolstrukturen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er alene redaktionel. Enhedsdokumentet berøres ikke af denne ændring.

ENHEDSDOKUMENT

1. Betegnelse

Bergerac

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Hvidvin

KORT TEKSTBESKRIVELSE

Hvidvinene udvikler generelt både blomsteragtige og frugtagtige aromaer med en vis eftersmag af syre, og man fornemmer nogen gange druesorten sauvignon B. Vinene kan være yderst velegnede til hurtigt forbrug. Nogle af de mest fyldige cuvéer fra druesorten sémillon B eller muscadelle B når deres aromatiske kompleksitet efter nogle års lagring. Hvidvinene er tørre stille hvidvine, og efter berigelsen må det totale alkoholindhold udtrykt i volumen ikke overstige 13 %. De har et indhold af gæringsdygtigt sukker på højst 3 g/l. Vinenes naturlige minimale alkoholindhold er 10,5 %.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Rødvin

KORT TEKSTBESKRIVELSE

Disse vine kendes tit på deres frugtaroma med en tanninstruktur, der kombinerer blødheden og fyldigheden ved druesorten merlot N med den faste tanninstruktur i cabernet franc N og cabernet-sauvignon N. Det er forbudt at anvende kontinuerlig vinpresse og selvtømmende druevogne med vingepumpe for at undgå en for stærk udvinding af tanniner. Disse vine er en smule enkle de første par år, men efter lagring forsvinder tanninerne. Der er tale om tørre stille vine, hvis totale alkoholindhold udtrykt i volumen ikke må overstige 13,5 %. De har et indhold af gæringsdygtigt sukker på højst 3 g/l. Vinenes naturlige minimale alkoholindhold er 11 %.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. Rosévin

KORT TEKSTBESKRIVELSE

Rosévinene kan være tørre eller halvtørre. Efter berigelsen må vinenes totale alkoholindhold i volumen ikke overstige 13 %.

Vinenes naturlige minimale alkoholindhold er 10,5 %. De fleste rosévine stammer fra druesorterne cabernet franc N og cabernet-sauvignon N og har ofte en kraftig farve, der nærmer sig farven for »clairet-vine«. De er enten tørre eller bløde med et maksimalt indhold af fermenterbart sukker på 10 g/l og føles altid friske.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold i milliækvivalenter pr. liter Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

1. Anvendelse af kul til ønologisk brug

Væsentlig ønologisk fremgangsmåde

Til fremstilling af rosévin er det tilladt at anvende kul til ønologisk brug i most, dog højst 20 % af den mængde rosévin, der fremstilles af den pågældende vinproducent for den pågældende høst.

2. Berigelse

Væsentlig ønologisk fremgangsmåde

Anvendelse af subtraktive berigelsesteknikker er tilladt for rødvine indtil en koncentrationsgrad på højst 10 %. Det forhøjede naturlige alkoholindhold udtrykt i volumen for det parti, der er genstand for behandlingen, er højst 1 %.

Efter berigelse overstiger vinenes totale alkoholindhold udtrykt i volumen ikke 13,5 % for rødvine og 13 % for rosé- og hvidvine. Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

3. Beplantningstæthed

Dyrkningspraksis

Beplantningstætheden er mindst 4 000 vinstokke pr. ha. Afstanden mellem rækkerne må ikke overstige 2,50 m, og afstanden mellem vinstokkene i samme række må ikke være under 0,80 m. Det tillades dog, at denne beplantningstæthed kan reduceres til 3 300 vinstokke pr. hektar. På disse vinmarker må afstanden mellem rækkerne i så fald ikke overstige 3 meter, og afstanden mellem vinstokkene i en planterække må ikke være under 0,90 meter.

4. Vanding

Dyrkningspraksis

Kunstvanding er ikke tilladt.

5. Beskæring

Dyrkningspraksis

Vinstokkene beskæres med følgende teknikker: Guyot-beskæring, kort beskæring (Royat-beskæring) eller kort sporebeskæring.

— på vinmarker med en beplantningstæthed på > 4 000 vinstokke pr. hektar bærer vinstokkene højst 60 000 skud pr. hektar og 16 skud pr. vinstok

— på vinmarker med en beplantningstæthed på > 4 000 vinstokke pr. hektar bærer vinstokkene højst 60 000 skud pr. hektar og 20 skud pr. vinstok.

5.2. Maksimale udbytter

1. Hvidvin 77 hektoliter pr. hektar.

2. Rødvin 68 hektoliter pr. hektar.

3. Rosévin 72 hektoliter pr. hektar.

6. Afgrænset geografisk område

Druehøsten, vinfremstillingen og vinbehandlingen finder sted i følgende kommuner i departementet Dordogne (i henhold til den officielle geografiske kode fra 26. februar 2020):

Hele kommuner:

Baneuil, Bergerac, Boisse, Bonneville-et-Saint-Avit-de-Fumadières, Bouniagues, Campsegret, Carsac-de-Gurson, Colombier, Conne-de-Labarde, Cours-de-Pile, Creysse, Cunèges, Eymet, Faurilles, (Le) Fleix, Fonroque, (La) Force, Fougueyrolles, Fraisse, Gageac-et-Rouillac, Gardonne, Ginestet, Issigeac, Lalinde, Lamonzie-Saint-Martin, Lamothe-Montravel, Lanquais, (Les) Lèches, Lembras, Lunas, Mescoules, Minzac, Monbazillac, Monestier, Monfaucon, Monmadalès, Monmarvès, Monsaguel, Montazeau, Montcaret, Montpeyroux, Mouleydier, Moulin-Neuf, Nastringues, Naussannes, Plaisance, Pomport, Port-Sainte-Foy-et-Ponchapt, Prigonrieux, Queyssac, Rampieux, Razac-de-Saussignac, Razac-d’Eymet, Ribagnac, Rouffignac-de-Sigoulès, Sadillac, Saint-Agne, Saint-Antoine-de-Breuilh, Saint-Aubin-de-Cadelech, Saint-Aubin-de-Lanquais, Saint-Capraise-d’Eymet, Saint-Cernin-de-Labarde, Saint-Germain-et-Mons, Saint-Géry, Saint-Julien-Innocence-Eulalie, Saint-Laurent-des-Vignes, Saint-Léon-d’Issigeac, Saint-Martin-de-Gurson, Saint-Méard-de-Gurçon, Saint-Michel-de-Montaigne, Saint-Nexans, Saint-Perdoux, Saint-Pierre-d’Eyraud, Saint-Rémy, Saint-Sauveur, Saint-Seurin-de-Prats, Saint-Vivien, Saussignac, Serres-et-Montguyard, Sigoulès-et-Flaugeac, Singleyrac, Thénac, Vélines, Verdon, Villefranche-de-Lonchat.

Kommuner, som delvist er omfattet:

Beaumontois i Périgord for kun det område, der svarer til den tidligere kommune Nojals-et-Clotte, der er blevet delegeret kommune i Beaumontois i Périgord den 1. januar 2016, Eyraud-Crempse-Maurens for kun det område, der svarer til den tidligere kommune Maurens, der er blevet delegeret kommune i Eyraud-Crempse-Maurens den 1. januar 2019.

7. Primære druesorter

Cabernet franc N

Cabernet-Sauvignon N

Cot N — Malbec

Merlot N

Muscadelle B

Sauvignon B — Sauvignon blanc

Sauvignon gris G — Fié gris

Sémillon B

Ugni blanc B

8. Tilknytning til det geografiske område

Denne landbrugsregion, der kaldes for det »lilla Périgord«, har en mosaik af landskaber, der gør det muligt at udvikle et originalt produktsortiment.

Gode vandforhold i jordbunden og det milde kystklima sikrer druernes gode fenoliske modenhed, hvilket især kommer til udtryk i rødvinenes tanninstruktur og rosévinenes kraftige farve, hovedsagelig fra sorten cabernet. Hvidvinene får deres syreindhold og blomsteragtige og/eller frugtagtige egenskaber fra jordbunden. Disse egenskaber kommer fra sammenstikningen af druesorterne.

9. Andre vigtige betingelser (emballering, mærkning og andre krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Området i umiddelbar nærhed omfatter følgende kommuner (i henhold til den officielle geografiske kode af 26. februar 2020):

— Departementet Dordogne: Cause-de-Clérans, Saint-Géraud-de-Corps. — Departementet Gironde: Caplong, Castillon-la-Bataille, Francs, Gardegan-et-Tourtirac, Gensac, Les Lèves-et-Thoumeyragues, Margueron, Pineuilh, Puisseguin, Saint-Avit-Saint-Nazaire, Saint-Cibard, Saint-Emilion.

— Departementet Lot-et-Garonne: Duras, Loubès-Bernac og Saint-Jean-de-Duras.

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse »Bergerac« er det tilladt at angive »Sud-Ouest« som større geografisk enhed. Denne større geografiske enhed kan også angives i prospekter og på beholdere. Skriftstørrelsen på bogstaverne for den større geografiske enhed må hverken i højden eller bredden være større end størrelsen på de bogstaver, som den kontrollerede oprindelsesbetegnelse angives med.

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Betegnelsen »tør« skal fremgå af etiketten på hvidvine. Betegnelsen »halvtør« skal fremgå af etiketten på rosévine med et gæringsdygtigt sukkerindhold (glukose + fruktose) på mellem 4 og 10 g/l.

Link til produktspecifikationen

http://info.agriculture.gouv.fr/gedei/site/bo-agri/document_administratif-a078cfed-a9b4-4684-997f-6fc1ea003699

(1) EFT L 9 af 11.1.2019, s. 2.